Opakovanie publicistického štýlu

1. **Ktorá možnosť necharakterizuje publicistický štýl?**

1. a) je to subjektívno-objektívny štýl
2. b) jeho cieľom je pohotovo a presvedčivo informovať o aktuálnych problémoch doby
3. c) používa odborné slová, žurnalizmy a frazeologizmy
4. d) používa sa len v odborných časopisoch a v encyklopédiách

**Ukážka č. 1**

**Pozorne si prečítaj text.**

*Medzinárodný festival animovaných filmov pre deti*

*Bienále animácie Bratislava – BAB 2012 – XXI. ročník*

***Dátum:*** *10. – 12. 10. 2020****Čas:*** *9:00 – 10:00 hod., 11:00 – 12:00 hod.****Miesto:*** *DK Zrkadlový háj*

*VSTUP VOĽNÝ*

*V októbri sa Bratislava premení na rozprávkové mesto. Medzinárodný festival animovaných filmov pre deti otvorí bránu rozprávkam z celého sveta pre malých i najmenších divákov. Tento rok príde festival dokonca tam, kde ešte dosiaľ nikdy nebol – na veľké bratislavské sídliská. A nielen to: deti sú tiež prvými divákmi kvalitných filmov, ktoré doteraz nevideli, a zároveň majú dôležitú úlohu. Po skončení predstavenia hlasujú o najlepší film a podľa toho udelia aj Cenu detského diváka – BAB 2020.*

*Uprednostňujeme organizované skupiny žiakov petržalských ZŠ. Počet miest je limitovaný, preto vás prosíme o včasnú rezerváciu.*

*(Zdroj: internet; upravené.)*

2. **V ukážke č. 1 sa uplatňuje slohový postup:**

1. a) výkladový
2. b) opisný
3. c) rozprávací
4. d) informačný

3. **Vyber správne tvrdenie o ukážke č. 1.**

1. a) Ukážka je reklamou na detský animovaný film.
2. b) Ukážka je rozprávaním s prvkami opisu.
3. c) Ukážka je správou o aktivitách, ktoré sa konali v októbri 2020 v DK Zrkadlový háj.
4. d) Ukážka je oznámením o pripravovanom podujatí a zároveň aj pozvánkou na podujatie.

**Ukážka č. 2**

*A sme tu zas ! Začal sa nový školský rok 2020/2021 a náš školský časopis je tu spolu s ním. Po dvoch „bezškolských“ mesiacoch sa vraciame do lavíc našej školy. Niektorí s radosťou, iní možno s menšou. Mnohí náš časopis nepoznáte, no dúfame, že si rýchlo získa vaše sympatie. Pevne veríme, že vaše pripomienky a komentáre sa k nám dostanú včas a tou správnou formou. Tento rok vás čaká veľa zaujímavých tém. Časopis sa budeme snažiť urobiť čo najzaujímavejší, veríme, že to oceníte vašim čítaním alebo aj prispievaním do časopisu. Oceníme každý záujem.*

4. **Akým literárnym útvarom je ukážka č. 2?**

1. a) úvodníkom, čiže hlavnou správou
2. b) fejtónom
3. c) rozprávaním
4. d) komentárom

**Ukážka č. 3**

*Film režisérky Marie Poledňákovej je voľným pokračovaním úspešných kultových filmov Jak vytrhnout velrybě stoličku a Jak dostat tatínka do polepšovny so 16-ročným oneskorením. Ako už v minulosti, tak aj teraz dej filmu je zameraný na ukážku života jednej rodiny bez väčšieho dramatického vyvrcholenia. Teda účelom tohto filmu nie je diváka udržiavať v napätí tak, ako to býva pri klasických kasových trhákov, naopak dej filmu pôsobí upokojujúco tým, že v ňom zobrazuje len obyčajný život jednej rodiny s jej všednými problémami.*

5. **Aký literárnym útvarom je ukážka č. 3?**

1. a) referátom
2. b) reportážou
3. c) fejtónom
4. d) recenziou, hodnotením

(Každá otázka má 1 odpoveď. Na každú dobrú odpoveď získaš 2 body.)

Spolu: 10 bodov